stanford-oval/wikipedia huggingface dataset:
วัดเจดีย์ (ไอ้ไข่)
ประวัติและตำนาน > ตำนานวัดเจดีย์ (ไอ้ไข่) จากขุนพันธรักษ์ราชเดช

ชาวชุมชนวัดเจดีย์ และใกล้เคียง นับถือเคารพ "ไอ้ไข่เด็กวัดเจดีย์" ตั้งแต่สมัยบรรพชน สืบทอดต่อกันมาจากรุ่นสู่รุ่น นับย้อนหลังไปเป็นเวลาหลายร้อยปี โดยถือว่า "ไอ้ไข่" คือวิญญาณของเด็กศักดิ์สิทธิ์ ที่คอยช่วยเหลือชาวชุมชน และดูแลปกปักษ์รักษาวัดเจดีย์ แต่ไม่ได้มีการสืบค้น หรือมีมีการกล่าวถึงตำนาน เพียงแค่นับถือกันอย่างนั้นมา
จนถึงวันหนึ่งได้เกิดตำนานไอ้ไข่เด็กวัดเจดีย์ศิษย์ หลวงพ่อทวด จากบุคคลสำคัญ นั่นก็คือ จอมขมังเวทย์แห่งเมืองนครศรีธรรมราช ท่านขุนพันธรักษ์ราชเดช (บุตร พันธรักษ์) ที่ได้รับฟังถ้อยคำจากหลวงพ่อทวด ผ่านร่างทรง เมื่อครั้งสมัยจัดสร้างเหรียญหลวงพ่อทวด เมื่อ พ.ศ. 2497 (เนื่องจาก ท่านขุนพันธ์เป็นผู้มีส่วนร่วม ในการจัดสร้างพระชุดนั้นด้วย)
หลวงพ่อทวดถามผ่านร่างทรงว่า ท่านมาจากนครศรีธรรมราช ท่านรู้จักลูกศิษย์เราหรือไม่ เป็นเด็กวัดอยู่ทางทิศเหนือ ของนครศรีธรรมราช ท่านขุนพันธ์จึงสืบหาจนมาประสบพบเจอกับ ผู้ใหญ่เที่ยง เมืองอินทร์ จนได้นับถือเป็นสหาย แลกเปลี่ยนสายวิชากัน ด้วยผู้ใหญ่เที่ยงเอง ก็มีส่วนเกี่ยวข้อง​ และรู้จัก "ไอ้ไข่" เป็นอย่างดี ท่านขุนพันธ์ จึงได้เจอกับลูกศิษย์หลวงพ่อทวด ที่วัดเจดีย์นามว่า "ไอ้ไข่เด็กวัดเจดีย์" ตามคำบอกกล่างของหลวงพ่อทวดผ่านร่างทรง
ซึ่งเป็นไอ้ไข่เด็กวัดเจดีย์ที่บรรพบุรุษชาวชุมชนวัดเจดีย์ นับถือสืบกันมา และท่านขุนพันธ์เอง ก็ได้สืบค้นศึกษาจนกลายเป็นตำนาน ไอ้ไข่ศิษย์หลวงพ่อทวด และได้ยืดถือตำนานนี้บอกเล่าสืบต่อกันมา ซึ่งถือว่า ท่านขุนพันธรักษ์ราชเดช คือ ผู้สืบค้นตำนานนี้เป็นคนแรก
รูปไม้แกะไอ้ไข่ เด็กวัดเจดีย์

จากบันทึก และคำบอกเล่า เห็นเด็กเปลื้องผ้าวิ่งเข้าออกในพระพุทธโบราณนามเรียกว่า พ่อท่านเจ้าวัด จนเป็นที่เคารพนับถือของชาวบ้านละแวกวัดเจดีย์ และบนบานศาลกล่าวกันว่า พ่อท่านเจ้าวัด และ เด็กวัด (ตามด้วยเรื่องที่บนบาน หรือเรื่องที่ขอให้ช่วยเหลือ) ด้วยแต่ก่อนท้องถิ่นแห่งนี้ ประกอบอาชีพ เกษตรกรรม เลี้ยงวัว เลี้ยงควาย เมื่อวัวใครหาย ควายใครสูญ ก็จะบนบานเด็กวัดให้ช่วยทุกคราไป ในสมัยนั้นวัดเจดีย์ยังคงสภาพวัดร้าง เป็นป่ารกชัน ชาวบ้านก็ได้แต่เอ่ยชื่อ ไม่ได้มีรูปเคารพ แม้แต่อย่างใด เมื่อสิ่งที่ขอหรือบนบานสำเร็จ ก็จะแก้บนด้วยธงทิว ถวายพ่อท่านเจ้าวัด ปางหนังสติ๊กถวายเด็กวัด
จนล่วงผ่านสมัยมาถึงยุคของ ผู้ใหญ่เที่ยง เมืองอินทร์ (ฉายา เที่ยง หักเหล็ก) จอมขมังเวทย์แห่งตำบลฉลอง มีวิชาโดดเด่นทางด้านการหักเหล็กด้วยมือเปล่า อีกทั้งมีวิชาไสยเวทย์อีกมากมาย ได้แกะรูปเคารพเป็นรูปร่างเด็กชาย ด้วยไม้ทองหลางไว้ให้ชาวบ้านได้กราบบูชา และแก้บน แต่เนื่องจากไม้ทองหลางเป็นไม้เนื้ออ่อน รูปเคารพเด็กวัดจึงผุพังไปตามกาลเวลา ผู้ใหญ่เที่ยง ด้วยความชราภาพ ก็เว้นจากการแกะไม้รูปใหม่
จนอยู่มาคืนหนึ่ง ผู้ใหญ่เที่ยง ได้ฝันไปว่ามีเด็กแก้ผ้ามาบอกในความฝัน "ช่วยแกะไม้ใหม่ให้เราหน่อย" ในความฝัน ผู้ใหญ่เที่ยง ได้ถามไปว่า "นั่นใครล่ะที่มาบอกให้ช่วยแกะไม้ให้" เด็กแก้ผ้าตอบว่า "เราคือไอ้ไข่เด็กวัดเจดีย์" ผู้ใหญ่เที่ยงจึงไปนำไม้ตะเคียนคู่ (ตะเคียนขาเกียบ) บริเวณวัดพระโอน (วัดร้างใกล้บ้าน) มาแกะขึ้นรูปเป็นรูปเด็กแก้ผ้า มีอขวากำหมัดยกขึ้นวางตรงหน้าอก มือซ้ายทิ้งมือแนบลำตัว เสร็จแล้วก็นำใส่รถเข็น นำมาไว้ที่วัดเจดีย์ เมื่อพ.ศ. 2525 (เริ่มแกะ ตอนปลาย พ.ศ. 2524) และได้ปรึกษา พ่อท่านเทิ่ม เจ้าอาวาสในสมัยนั้น ว่าน่าจะตั้งชื่อให้เด็กวัด ได้มีชื่อมีนามเรียกกัน พ่อท่านเทิ่ม จึงถามว่า จะให้ชื่ออะไรดี ผู้ใหญ่เที่ยงจึงบอกไปว่าให้เรียก ไอ้ไข่ จากนั้นเป็นต้นมา เด็กวัด ก็เปลี่ยนชื่อเรียกเป็น ไอ้ไข่เด็กวัดเจดีย์ ตราบจนปัจจุบันนี้ และได้ประกอบพิธีเรียกรู้ เรียกนาม เรียกดวงจิตวิญญาณมาสถิตย์ โดย ผู้ใหญ่เที่ยง ในคราวเดียวกับ การปลุกเสกเหรียญ "ไอ้ไข่เด็กวัดเจดีย์" (รุ่นแรก) เมื่อ พ.ศ. 2526
ด้วยบารมี ไอ้ไข่เด็กวัดเจดีย์

จากวัดร้างห่างผู้คน สู่วัดที่มีความเจริญรุ่งเรือง, จากศรัทธาท้องถิ่น สู่ศรัทธามหาชน, จากเทพประจำถิ่น สู่เทพระดับนานาชาติ ก็ด้วยบารมี ของไอ้ไข่เด็กวัดเจดีย์ จากเด็กไล่วัว ตามหาควายหายของคนในท้องถิ่น มาเป็นเทพผู้ให้ความช่วยเหลือ มนุษย์ผู้ตกอยู่ในห้วงแห่งความทุกข์ จากทั่วสารทิศ ทั้งในประเทศ รวมถึงจากต่างชาติ ต่างแดนยังมาขอพึ่งบารมีของเด็กวัดผู้นี้
ตั้งแต่ก่อนมาจนถึงทุกวันนี้ ไอ้ไข่เด็กวัดเจดีย์ ได้ผ่านกาลสมัยมาเป็นหลายร้อยปี กลายเป็นประวัติศาสตร์ของท้องถิ่นอันดีงาม ของชาวชุมชนตำบลฉลอง และพื้นที่ใกล้เคียง ไอ้ไข่เด็กวัดเจดีย์ ได้ฝังอยู่ในรากเหง้า เปรียบเสมือนบรรพบุรุษของชาวชุมชน
"ไอ้ไข่เด็กวัดเจดีย์ ไม่เลือกชนชั้น ไม่เลือกวรรณะ ไม่ว่าคุณคือใคร ขอแค่คุณบอกกล่าวมา ขอแค่คุณมีจิตอันเป็นศรัทธา ขอแค่คุณเป็นผู้ปฏิบัติดี บารมี ไอ้ไข่เด็กวัดเจดีย์พร้อมที่จะคุ้มครอง พร้อมที่จะช่วยเหลือทุกผู้ทุกคน ดังนิยามที่เรียกขานกันว่า ขอได้ ไหว้รับ"
ดังจะเห็นประจักษ์พยานได้จาก การพัฒนาวัด ทั้งการสร้างอุโบสถ วิหาร เสนาสนะ พัฒนาสาธารณูปโภค การขยายที่ดิน เพื่ออำนวยความสะดวก เพื่อต้อนรับผู้มีจิตศรัทธาที่เดินทางมากราบไหว้ ขอพร จากทั่วทุกมุมของประเทศ อีกยังสร้างรายได้ ให้ชาวชุมชน อำเภอ ตลอดถึงจังหวัดนครศรีธรรมราช กลายเป็นแหล่งท่องเที่ยวทางด้านความเชื่อความศรัทธาที่สำคัญ อีกแห่งของจังหวัดนครศรีธรรมราช
รวมถึงสิ่งที่แสดงให้เห็นถึงพลังศรัทธาสาธุชน อย่างเช่น กองประทัดกองใหญ่, ไก่เต็มลานวัด (ไก่ปั้น), เสียงประทัดสนั่นทั้งวัน ทุกสิ่งทุกอย่างที่เกิดขึ้นได้ ล้วนก่อเกิดมาจากพลังศรัทธาของผู้คนที่มีต่อเด็กชายผู้คอยดูแล ปกปักษ์รักษาวัดเจดีย์ จากอดีตกาล จนถึงปัจจุบัน เด็กน้อยผู้มีแต่ความเมตตา เด็กน้อยผู้รักษาสัจจะวาจา นามว่า ไอ้ไข่เด็กวัดเจดีย์ แทบทั้งสิ้น
การเคารพบูชา > คำบอกเล่า ไอ้ไข่เด็กวัดเจดีย์ สมัยเจ้าอาวาสพ่อท่านเทิ่ม

เมื่อปี พ.ศ. 2526 พ่อท่านเทิ่ม เจ้าอาวาสวัดเจดีย์ในขณะนั้นได้จัดสร้างเหรียญบูชาไอ้ไข่ เป็นรุ่นแรก พร้อมกับพัฒนาวัดเรื่อยมา ในเวลานั้นพื้นที่แถบนี้ยังมีความเคลื่อนไหวของผู้ก่อการร้ายคอมมิวนิสต์ ได้มีกองร้อยทหารพรานมาตั้งฐานปฏิบัติการชั่วคราวอยู่ที่วัดเจดีย์ คืนแรกที่มาพักทหารทั้งกองแทบไม่ได้หลับได้นอน เพราะมีเด็กเที่ยวมาหยอกเล่น ดึงแขนดึงขา โดนปืนตีศีรษะบ้าง ล้มราวปืนบ้าง เป็นที่วุ่นวาย รุ่งขึ้นจึงได้เอาเรื่องนี้มาเล่าให้ชาวบ้านฟัง ซึ่งชาวบ้านก็ได้บอกเล่าให้ทหารกลุ่มนั้นได้รับรู้ถึงเรื่องราวของไอ้ไข่ และบอกให้ทหารกลุ่มนี้บอกกล่าวแก่ดวงวิญญาณไอ้ไข่ และเมื่อทำอาหารรับประทานให้แบ่งอาหารตั้งเป็นเครื่องเซ่นให้กับไอ้ไข่ด้วย เมื่อทำดังนั้นคืนต่อมาทุกอย่างก็สงบ ไม่มีเหตุการณ์รบกวนใด ๆ เมื่อทหารพรานเอาเรื่องนี้มาเล่าให้คนภายนอกรู้ ชื่อเสียงของไอ้ไข่ก็รู้จักกันมากขึ้น
การเคารพบูชา > การเรียกขาน

จากการที่ไอ้ไข่ เป็นที่นับถือสักการะมายาวนานหลายปี จึงมีผู้คิดว่าคนรุ่นหลังล้วนมีวัยน้อยกว่าไอ้ไข่ทั้งสิ้น แต่อย่างไรก็ตาม ด้วยความที่ทุกคนคุ้นเคยกับคำเรียกขานว่าไอ้ไข่ และภาพที่ทุกคนเห็นชินตาคือภาพของเด็กคนหนึ่ง คนส่วนใหญ่ก็ยังเรียกไอ้ไข่อยู่เช่นเดิม
รูปไม้แกะที่ 1 (ก่อน พ.ศ. 2525)
รูปไม้ตะเคียนแกะที่ 2 (เมื่อ พ.ศ. 2525)
กนกฉัตร มรรยาทอ่อน

| กนกฉัตร มรรยาทอ่อน |
| --- | --- |
เกิด: 21 กรกฎาคม พ.ศ. 2534 (33 ปี) จังหวัดเชียงใหม่
ส่วนสูง: 1.83 เมตร (6 ฟุต 0 นิ้ว)
ศิษย์เก่า: โรงเรียนมงฟอร์ตวิทยาลัย คณะศิลปกรรมศาสตร์ มหาวิทยาลัยศรีนครินทรวิโรฒ
คู่สมรส: ตรีทิพยนิภา พลเสน (2567–ปัจจุบัน)
อาชีพ: นักร้อง • นักแสดง
อาชีพแสดง
ปีที่แสดง: 2556–ปัจจุบัน
 
กนกฉัตร มรรยาทอ่อน (เกิด 21 กรกฎาคม 2534) เป็นนักแสดงและนักร้องชาวไทย ปัจจุบันเป็นนักแสดงอิสระ เป็นที่รู้จักจากบท อาตี้ จากละครเรื่องดาวเคียงเดือน และ จมื่นศรีสรรักษ์ (พ่อมิ่ง) จากละครพีเรียดเรื่องพรหมลิขิต
ประวัติ

กนกฉัตร มรรยาทอ่อน มีชื่อเล่นว่า ไต้ฝุ่น เกิดเมื่อวันที่ 21 กรกฎาคม 2534 ที่จังหวัดเชียงใหม่ เป็นบุตรชายของ ร้อยตำรวจโทบัญชา และอาจารย์มณีวรรณ มรรยาทอ่อน จบการศึกษาระดับชั้นมัธยมศึกษาจากโรงเรียนมงฟอร์ตวิทยาลัย และระดับปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ เอกนาฏศิลป์สากล
เข้าสู่วงการ

กนกฉัตรเข้าสู่วงการจากการเข้าประกวดร้องเพลงในรายการเคพีเอ็น อวอร์ด ครั้งที่ 21 เมื่อปี 2554 และสามารถคว้าตำแหน่งรองแชมป์มาครอง จากนั้นเมื่อหมดสัญญากับทางเคพีเอ็นจึงได้รับการทาบทามจากอรุโณชา ภาณุพันธุ์ แห่งค่ายบรอดคาซท์ ไทย เทเลวิชั่น ให้มาแสดงละครเรื่องแรกในชีวิตคือเรื่องมาดามดัน เมื่อปี 2556 ตามด้วยบท อาตี้ หนุ่มครีเอทีฟสุดติสท์จากละครเรื่องดาวเคียงเดือน ซึ่งเป็นละครเรื่องที่ 2 ของเขาเมื่อปี 2557 ทำให้เขาเริ่มเป็นที่รู้จักมากขึ้น จากนั้นจึงมีละครออกมาให้ได้รับชมเรื่อยมาจนกระทั่งเป็นที่ถูกพูดถึงอีกครั้งจากบท จมื่นศรีสรรักษ์ หรือ พ่อมิ่ง คู่หมั้นของแม่แก้ว จากละครพีเรียดยอดนิยมเรื่องพรหมลิขิต
ชีวิตส่วนตัว

กนกฉัตรคบหาดูใจกับ ตรีทิพยนิภา พลเสน หรือ นิว แฟนสาวนอกวงการซึ่งประกอบอาชีพเป็นครูโรงเรียนนานาชาติเป็นเวลานานถึง 10 ปีกระทั่งช่วงเดือนธันวาคม 2565 เขาจึงตัดสินใจคุกเข่าขอแฟนสาวแต่งงานที่ประเทศจอร์เจีย
ผลงาน > ละครโทรทัศน์

| ปี | เรื่อง | เครือข่าย | แสดงเป็น | หมายเหตุ |
| --- | --- | --- | --- | --- |
| 2556 | มาดามดัน | ช่อง 3 | หมอกี้ |  |
| 2557 | ดาวเคียงเดือน | ช่อง 3 | อาตี้ |  |
| 2557 | ร้ายรักพยัคฆ์กังฟู | ช่อง 3 | พายุ |  |
| 2558 | พลับพลึงสีชมพู | ช่อง 3 | ประพันธ์ |  |
| 2559 | กำไลมาศ | ช่อง 3 | อาร์ม |  |
| 2559 | มิติรัก ผ่านเลนส์ รักเธอเสมอดาว | พีพีทีวี | ปอง |  |
| 2559 | คงกระพันนารี | ช่อง 3 | เดชดนัย (แดงมะกล่ำ) |  |
| 2559 | ปีกทอง | จีเอ็มเอ็ม 25 | ฤทธี |  |
| 2559 | Melodies of Life ตอน Bad Friends เดอะซีรีส์ | จีเอ็มเอ็ม 25 | โจ้ |  |
| 2560 | กามเทพหรรษา | ช่อง 3 | ร้อยตำรวจโทปรัชวินทร์ (แสดงนำในลูบคมกามเทพ) | ละครชุดบริษัทรักอุตลุด |
| 2560 | กามเทพออนไลน์ | ช่อง 3 | ร้อยตำรวจโทปรัชวินทร์ (แสดงนำในลูบคมกามเทพ) | ละครชุดบริษัทรักอุตลุด |
| 2560 | ลูบคมกามเทพ | ช่อง 3 | ร้อยตำรวจโทปรัชวินทร์ (แสดงนำในลูบคมกามเทพ) | ละครชุดบริษัทรักอุตลุด |
| 2560 | ซ่อนรักกามเทพ | ช่อง 3 | ร้อยตำรวจโทปรัชวินทร์ (แสดงนำในลูบคมกามเทพ) | ละครชุดบริษัทรักอุตลุด |
| 2560 | กามเทพซ้อนกล | ช่อง 3 | ร้อยตำรวจโทปรัชวินทร์ (แสดงนำในลูบคมกามเทพ) | ละครชุดบริษัทรักอุตลุด |
| 2561 | My Hero วีรบุรุษสุดที่รัก | ช่อง 3 | ฉัตรชัย |  |
| 2561 | ไร้เสน่หา | จีเอ็มเอ็ม 25 | ทวีลาภ |  |
| 2561 | สงครามนักปั้น | ช่องวัน 31 | พระนาย |  |
| 2562 | หัวใจศิลา | ช่องวัน 31 | สาวิตต์ / เอ |  |
| 2562 | แรงเงา 2 (แรงแค้น) | ช่อง 3 | ปราโมทย์ |  |
| 2562 | เสียงเอื้อน สะเทือนดาว | ช่องวัน 31 | ทีม |  |
| 2562 | สงครามนักปั้น 2 | ช่องวัน 31 | พระนาย |  |
| 2563 | อสรพิษ | ช่องวัน 31 | ผู้กองปฐวี |  |
| 2563 | นัก​ฆ่า​ไร้​เงา​ | โมโน 29 | พายุ |  |
| 2565 | หัวใจรักพิทักษ์เธอ | ช่องวัน 31 | รสิน |  |
| 2565 | สายลับลิปกลอส | ช่อง 3 เอชดี | เผด็จ |  |
| 2565 | เมียหลวง | ช่อง 8/WeTV | สิงห์ |  |
| 2566 | ตะนาวศรี | ช่อง 8 | กาเหว่า |  |
| 2566 | เพลงรัก รอยแค้น | ช่อง 8 | ประภาส |  |
| 2566 | กามเทพก้นครัว | ช่องเวิร์คพอยท์ | ไบรท์ |  |
| 2566 | หอมกลิ่นความรัก | ช่องวัน 31 | โอม / คำแสน |  |
| 2566 | พรหมลิขิต | ช่อง 3 เอชดี | จมื่นศรีสรรักษ์ (มิ่ง) |  |
| 2567 | บ้านผูกวิญญาณ | ช่องเวิร์คพอยท์ | กอล์ฟ |  |
| 2567 | หอมกลิ่นความรัก2 | ช่องวัน 31 | โอม / คำแสน |  |
| 2567 | อาชญาโกง | ไทยพีบีเอส | ราเชน |  |
วัดแค (อำเภอพระสมุทรเจดีย์)

| วัดแค |
| --- | --- |

ชื่อสามัญ: วัดแค
ที่ตั้ง: เลขที่ 1 หมู่ที่ 2 ซอยวัดแค–เจดีย์ ถนนสุขสวัสดิ์–พระสมุทรเจดีย์ ตำบลปากคลองบางปลากด อำเภอพระสมุทรเจดีย์ จังหวัดสมุทรปราการ 10290
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดแค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดแค ตำบลปากคลองบางปลากด อำเภอพระสมุทรเจดีย์ จังหวัดสมุทรปราการ เจ้าอาวาสองค์ปัจจุบันคือ พระครูภาวนาสมุทรคุณ ผู้รักษาการแทนเจ้าอาวาส
วัดแคสร้างขึ้นเมื่อประมาณ พ.ศ. 2394 ในปลายสมัยพระบาทสมเด็จพระนั่งเกล้าเจ้าอยู่หัว ในช่วงเวลาเดียวกันกับที่ทางราชการสร้างป้อมปราการขึ้นที่ปากคลองบางปลากดฝั่งขวา เดิมชื่อว่า วัดโยธาวาส อีกแหล่งข้อมูลเขียน วัดโยธาหาร แต่ได้เปลี่ยนชื่อมาเป็น "วัดแค" ในภายหลัง วัดได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514 ได้รับพระราชทานวิสุงคามสีมาครั้งหลังเมื่อ 3 ธันวาคม พ.ศ. 2547 นอกจากนี้ยังได้ให้ทางราชการสร้างโรงเรียนโรงเรียนวัดแค เป็นโรงเรียนระดับอนุบาลถึงประถมศึกษา
เด็กดี.คอม

| --- | --- |

หน้าหลักของเด็กดีดอตคอม
ประเภท: เว็บชุมชน
ภาษาที่ใช้ได้: ภาษาไทย
เจ้าของ: ปกรณ์ สันติสุนทรกุล, วโรรส โรจนะ, สรวงศ์ ดาราราช, สุปิติ บูรณวัฒนาโชค
ยูอาร์แอล: www.dek-d.com
เชิงพาณิชย์: ใช่
เด็กดีดอตคอม (dek-d.com) เป็นเว็บไซต์ของไทย ก่อตั้งเมื่อวันที่ 31 ธันวาคม พ.ศ. 2542  โดยกลุ่มนักเรียนชั้นมัธยมศึกษาตอนปลาย มีจุดมุ่งหมายในการสร้างเว็บไซต์สำหรับการพบปะพูดคุยของเพื่อนวัยเดียวกัน และปัจจุบันเว็บไซต์เด็กดีดอตคอม ได้จดทะเบียนดำเนินธุรกิจเว็บไซต์และสื่ออินเทอร์เน็ตในนาม บริษัท เด็กดี อินเตอร์แอคทีฟ จำกัด และมี อมรินทร์พริ้นติ้ง แอนด์ พับลิชชิ่ง เป็นผู้ถือหุ้นใหญ่
เนื้อหา

ลักษณะของเว็บ การนำสร้างชุมชนสำหรับวัยรุ่น เป็นแหล่งรวมตัว พบปะพูดคุยของวัยรุ่น วัยมัธยมศึกษา จนไปถึงระดับมหาวิทยาลัย โดยมีการให้บริการที่โดดเด่น ได้แก่ เว็บบอร์ด บล็อก, Writer ชุมชนนักเขียน ที่เปิดโอกาสให้วัยรุ่นได้นำเสนอผลงาน งานเขียน ของตนเองในเว็บไซต์
นอกจากนี้ยังมีเนื้อหาที่เกี่ยวกับไลฟ์สไตล์ ของวัยรุ่น การศึกษา และการเตรียมตัวสอบแอดมิชชั่น รวมเวบที่มีประโยชน์ต่อวัยรุ่น เช่น บอร์ดโรงเรียน เว็บไซต์ของโรงเรียน อีกด้วย เว็บไซต์นี้จะเป็นที่นิยมกันมากเมื่อถึงช่วงสอบและหลังสอบการเข้ามหาวิทยาลัย โดยจะเป็นที่ตั้งคำถาม ปรึกษาหารือ ช่วยเหลือกันในการเข้าเรียนต่อ
อันดับเว็บ

เด็กดี.คอม เป็นเว็บไซต์ที่มีผู้เข้าชมจากประเทศไทยมากเป็นอันดับที่ 26 (19 กันยายน 2557) จากการจัดอันดับโดยอะเล็กซา  หากจำแนกตามช่วงอายุของผู้เข้าชมจะพบว่า มีวัยรุ่นเข้าชมมากที่สุดของไทย จากการจัดอันดับของทรูฮิต
คอลัมน์เด่น

บทความสาระและบันเทิงที่ทีมคอลัมนิสต์ร่วมกันสร้างสรรค์ขึ้นในเว็บไซต์เด็กดีดอตคอมจะแบ่งเป็นหมวดคอลัมน์อย่างชัดเจน สามารถเลือกอ่านได้ตามความต้องการ อาทิ
"ทีแคส รับตรง/แอดมิชชั่น" (Admission TCAS)  คอลัมน์การศึกษาไทยสำหรับเด็กมัธยมฯ ปลาย ที่รวบรวมทั้งข่าวสารการสอบตรง สอบเข้ามหาวิทยาลัยในระบบ TCAS บทความเคล็ดลับวิธีการเตรียมตัวสอบต่าง ๆ รวมถึงโปรแกรมคำนวณคะแนนแอดมิชชั่นที่มีผู้สนใจใช้งานเป็นจำนวนมาก
"การศึกษา" (Education)  คอลัมน์น่ารู้สำหรับวัยเรียน ทั้งประถม มัธยมฯ ต้น มัธยมฯ ปลาย ปวช. และปวส. ไม่ว่าจะเป็นเคล็ดลับเรียนดี ฟิตเกรดให้พุ่ง เจาะลึกโรงเรียนน่าอยู่ทั่วประเทศ เกร็ดความรู้วิทยาศาสตร์สนุก ๆ กับเรื่องวิทย์จี๊ดสุด ๆ เรื่องราวกวดวิชายอดฮิต รวมถึงบทความเด่นทางสายอาชีพ
"เรียนต่อนอก" (Study Abroad)  คอลัมน์สำหรับเด็กไทยหัวใจต่างประเทศ รวบรวมทุนการศึกษาจากประเทศต่าง ๆ พร้อมโปรแกรมค้นหาที่ใช้งานง่าย บทความเรียนรู้ภาษาอังกฤษสนุก ๆ กับ English Issue ประสบการณ์เรียนต่อนอกของนักเรียนไทยในต่างแดน การเตรียมตัวศึกษาต่อต่างประเทศ และการเรียนรู้วัฒนธรรมต่างประเทศ
"นูเกิร์ล" (NuGirl)  คอลัมน์ที่จะเปลี่ยนสาว ๆ วัยรุ่นให้สวยป็อบเหมาะสมกับวัย มีทั้งบทความแฟชั่น Dress Up สุขภาพ Health Me ความสวยความงาม Beauty Story ดูแลเสื้อผ้า หน้า ผม ตั้งแต่หัวจรดเท้า
"นักเขียน-นิยาย" (Writer)  คลังนิยายออนไลน์จากทั่วประเทศ เปิดพื้นที่ให้นักเขียนได้ใช้ความคิดสร้างสรรค์อย่างเต็มที่ และให้นักอ่านได้เลือกอ่านนิยายที่ชื่นชอบ ทั้งแฟนตาซี ผี นิยายรัก และแฟนฟิค
"โคเรียน โคริ" (Korean Kori)  คอลัมน์ฮิตกับเรื่องฮิป ๆ ไม่ซ้ำใครสไตล์เกาหลี กับบทความที่จะทำให้รู้ทุกซอกทุกมุมของแดนกิมจิ ทั้งอัปเดตข่าวสาร เรียนภาษา รู้วัฒนธรรม พาท่องเที่ยว เฮฮากับวาไรตี้และเคป็อบ
"เออีซี ว้าว!" (AEC WOW!)  คอลัมน์เตรียมพร้อมเด็กไทยก่อนเข้าสู่ยุคประชาคมอาเซียน ด้วยเรื่องราวสนุก ๆ ของวัฒนธรรม ภาษา นิสัย ตำนาน เรื่องเด็ด และสถานที่ท่องเที่ยวทั้ง 10 ประเทศ
"ดูดวง" (เด็กดีดูดวง)  คอลัมน์ดูดวงรายสัปดาห์ที่นับว่าฮอตฮิตที่สุดในเว็บไซต์เด็กดีดอตคอม ซึ่งหลายคนยืนยันว่าแม่นสุด ตรงสุด จนต้องติดตามอ่านเป็นประจำ
"เรื่องลี้ลับ" คอลัมน์สุดฮิตอีกคอลัมน์หนึ่ง เนื้อหาเกี่ยวกับกับเรื่องลี้ลับในสถาบัน โดยมีน้อง ๆ สมาชิกในเว็บไซต์เป็นผู้แจ้งเบาะแสหรือเล่าที่มาของความลี้ลับ ให้พี่ลาเต้นำมาถ่ายทอดต่อ
เน็ตไอดอล (Net Idol)

เว็บไซต์เด็กดีดอตคอม เปิดโอกาสให้วัยรุ่นที่มีความสามารถ บุคลิกดี กล้าแสดงออก และมีความสนใจงานในวงการบันเทิง ได้มีโอกาสสร้างผลงาน เพื่อเป็นพื้นฐานสำหรับงานอื่น ๆ ในโอกาสต่อไป โดยแบ่งเป็น 3 ส่วนคือ
"มีทเด็กดี" (Meet Dek-D)  คอลัมน์สุดฮิตที่มีวัยรุ่นหน้าใหม่ผลัดเปลี่ยนหมุนเวียนกันมาเป็นนายแบบ-นางแบบ เนื้อหาเป็นสัมภาษณ์พิเศษเกี่ยวกับประวัติส่วนตัว การศึกษา ความสามารถ ความสนใจและงานอดิเรก พร้อมทั้งมีการถ่ายแบบแฟชั่น แสดงถึงความน่ารักสดใส สมวัย
"เด็กดีพรีเซ็นเตอร์" (Dek-D Presenter)  สำหรับวัยรุ่นที่มีผลงานผ่านทางหน้าเว็บไซต์เด็กดีดอตคอม จะได้รับการโปรโมทจากทางเว็บไซต์ให้เป็นพรีเซนเตอร์ของเว็บไซต์
"เด็กดีแคสติ้ง" (Dek-D Casting)] ระบบฝากประวัติออนไลน์ เปิดโอกาสให้วัยรุ่นทุกคนที่มีความสนใจ อยากแสดงความสามารถ ส่งใบสมัครแนะนำตนเอง โดยคนที่มีบุคลิกตรงความต้องการ จะได้รับการคัดเลือกให้เข้ารอบมาถ่ายทำประวัติ (สร้าง Portfolio) ของตนเอง ฝากไว้กับทางเว็บไซต์ เพิ่มโอกาสสำหรับงานอื่น ๆ ในโอกาสต่อไป
กิจกรรมเสริม ด้านการศึกษาและแอดมิชชั่น

เว็บไซต์เด็กดีดอตคอมเป็นเว็บไซต์ที่มีวัยรุ่นเข้าใช้บริการเป็นจำนวนมาก เพื่อตอบสนองต่อการใช้งานซึ่งต้องการข้อมูลด้านการศึกษาต่อในระดับอุดมศึกษาเป็นหลัก จึงได้จัดกิจกรรมเสริมด้านการศึกษาและแอดมิชชั่นขึ้น เพื่อเพิ่มโอกาสในการสอบแข่งขันเข้าศึกษาต่อในสถาบันต่าง ๆ ดังนี้
"แอดมิชชั่นออนทัวร์" (Admission On Tour)  กิจกรรมแนะแนวแอดมิชชั่นสุดมันไม่ซ้ำใคร ช่วยให้น้อง ๆ เข้าใจการสอบแอดมิชชั่นมากขึ้น จัดขึ้นสำหรับน้อง ๆ ม.6 โดยเฉพาะ ไปมาแล้ว 149 โรงเรียน
"แอดมิชชั่นเรียลลิตี้" (Admission Reality)  เรียลลิตี้โชว์ครั้งแรกบนเว็บไซต์ ตีแผ่ชีวิตจริงเด็กแอดมิชชั่น กับการเตรียมตัวสอบแข่งขันเข้ามหาวิทยาลัย เริ่มครั้งแรกในปี 2553 ปัจจุบันมีทั้งหมด 10 รุ่น (ปี 2562)
"แอดมิชชั่นออนสเตจ และทีแคสแฟร์" (Admission On Stage and TCAS Fair)  กิจกรรมแนะแนวการเลือกคณะ พร้อมประสบการณ์ตรงจากรุ่นพี่ แนะแนวกันสด ๆ ดูแนวโน้มการสอบติดกันสด ๆ บนเวทีทอล์กโชว์ เริ่มครั้งแรก ปี 2557
ร้านขายของที่ระลึกและร้านหนังสือ (Dek-D’s Store)

นอกจากบทความ เว็บบอร์ด และกิจกรรมต่าง ๆ ที่เด็กดีดอตคอมจัดขึ้นแล้ว ภายในเว็บไซต์ยังเปิดบริการจำหน่ายหนังสือและของที่ระลึก ซึ่งสามารถสั่งซื้อออนไลน์ได้ตลอด 24 ชั่วโมงอีกด้วย
"ร้านขายของที่ระลึก" (Dek-D’s Gift Store)  เช่น เข็มกลัดแอดมิชชั่น “จงติด”, ถุงผ้า I’m Dek-D”, ชุดเครื่องเขียนคอมโบ้, เสื้อยืด “เข้าเว็บเด็กดี” เป็นต้น
"ร้านขายหนังสือ" (Dek-D’s Book Store)  เช่น กว่าจะเป็นหมอ, กว่าจะจบอักษร, Admission ขั้นเทพ!, คู่มือชิงทุนญี่ปุ่น เป็นต้น
แหล่งข้อมูลอื่น

เว็บไซต์เด็กดีดอตคอม
ดิสคัฟเวอรี (บริษัท)

| --- | --- |

Discovery Communications headquarters at Silver Spring, Maryland. The building's logo has since changed.
ประเภท: Public company
การซื้อขาย:   NASDAQ: DISCA, แม่แบบ:NasdaqSymbol, and แม่แบบ:NasdaqSymbol  NASDAQ-100 Components (DISCA and DISCK)  S&P 500 Components (DISCA and DISCK) 
ISIN: US25470F1049 US25470F3029
อุตสาหกรรม: Mass media
ก่อนหน้า: Discovery Holding Company
ก่อตั้ง:   17 มิถุนายน 1985; 39 ปีก่อน (1985-06-17) as The Discovery Channel  1994; 31 ปีที่แล้ว (1994) as Discovery Communications 
ผู้ก่อตั้ง: John S. Hendricks
สาเหตุ: รวมกันกับWarnerMedia
ถัดไป: Warner Bros. Discovery
สำนักงานใหญ่: 230 Park Avenue South New York City, New York, United States
พื้นที่ให้บริการ: Worldwide
บุคลากรหลัก:   Robert Miron (Chairman)  David M. Zaslav  (President and CEO) 
รายได้:  US$6.497 billion (2016)
รายได้จากการดำเนินงาน:    US$2.4 billion (2016) 
รายได้สุทธิ:    US$1.19 billion (2016) 
พนักงาน: 7,000 (2017)
บริษัทแม่: Discovery Holding Company Scripps Networks Interactive 
แผนก:   Discovery Networks  Discovery Networks International  Discovery Education  Discovery Digital Networks  Discovery Studios  Discovery Global Enterprises 
บริษัทในเครือ:   Media Alliance (20%)  All3Media (50%)  Group Nine Media (35%) 
เว็บไซต์: corporate.discovery.com
ดิสคัฟเวอรี่ (อังกฤษ: Discovery) เป็นบริษัทสื่อมวลชนอเมริกันที่ตั้งอยู่ใน Silver Spring, Maryland เป็นบริษัทแรกที่ก่อตั้งขึ้นในปี 1985 โดยเป็นเจ้าของสถานีโทรทัศน์ในประเทศสหรัฐอเมริกาคือดิสคัฟเวอรีแชนแนล บริษัทที่ดำเนินธุรกิจอื่น ๆ ที่สำคัญเครือข่ายโทรทัศน์ในประเทศสหรัฐอเมริกาเป็นอย่างดีรวมทั้งแอนิมอลแพลนเน็ตและทีแอลซี
ดูเพิ่ม

Discovery Networks CEEMEA
Discovery Networks EMEA
Discovery Networks Northern Europe
National Geographic Society
แหล่งข้อมูลอื่น

เว็บไซต์ทางการ
ข้อมูลทางด้านธุรกิจของ Discovery Communications:
กูเกิล
การยื่นเอกสารต่อ ก.ล.ต. สหรัฐ
ยาฮู!
หินแปร

ควอร์ตไซต์ เป็นชนิดหนึ่งของหินแปร
หินแปร ซึ่งบิดเบี้ยวระหว่างการก่อเทือกเขาวาริสกัน ที่บัลล์เดการ์โดส แยย์ดา ประเทศสเปน
หินแปร (อังกฤษ: metamorphic rock) คือ หินที่เกิดจากการเปลี่ยนแปลงส่วนประกอบ ของ เนื้อหิน (Texture) จากเดิมไปเป็นหินชนิดใหม่ใต้ผิวโลก ซึ่งได้รับอิทธิพลจากการเปลี่ยนแปลงความดันและอุณหภูมิในสภาพที่ยังเป็นของแข็ง อาจมีส่วนประกอบใหม่มาเพิ่มหรือไม่ก็ได้ การเปลี่ยนแปลงที่เกิดขึ้นเรียกว่า การแปรสภาพ (Metamorphism)
ชนิดของหินแปร > หินแปรริ้วขนาน

หมายถึงหินแปรที่แสดงลักษณะของเนื้อหินที่มีแร่เรียงตัวขนานกัน เป็นแนวไปตามทิศทางที่ตั้งได้ฉากกับทิศ
ทางที่แรงเค้นกระทำ เช่น
หินชนวน		เป็นหินมีลักษณะเนื้อละเอียดมาก ผลึกแร่ตรวจไม่พบด้วยตาเปล่า แสดงแนวแตกเรียบแบบหินชนวน (slaty cleavage) และกะเทาะออกเป็นแผ่นเรียบบางได้ง่าย มีได้หลากสีแต่มักสี เทา ดำ เขียว แดง มีประโยชน์ในการนำมาปูทำหลังคา กระดานดำ และทางเท้า
หินชีสต์		มีเม็ดปานกลางถึงหยาบ เกิดขึ้นภายใต้ความดันมหาศาลกว่าหินชนวน ประกอบด้วยแร่ไมกาเป็นหลัก บางครั้งก็มี คลอไรต์ ทัลก์ แกรไฟต์ ฮีมาไทต์ เป็นต้น ที่เรียงตัวเกือบขนานกัน เรียกว่า แนวแตกแบบหินชีสต์(schistosity) บ่อยครั้งที่ปริแยกออกตามชั้นหรือแผ่นบางซึ่งคดงอและแตกหักได้ง่าย เพื่อระบุชื่อหินให้ชัดเจน จึงเรียกชื่อตามจุดเด่นของแร่ที่มองเห็นบนพื้นผิวหิน
หินฟิลไลต์	               เป็นหินเม็ดละเอียดกว่าหินชีสต์ แต่หยาบกว่าหินชนวน ผิวที่แตกใหม่จะมีลักษณะวาวแบบไหมหรือเป็นมันเงา เนื่องจากมีแร่ไมกาเม็ดละเอียดอยู่ มักเปลี่ยนมาจากหินดินดาน ด้วยความดันมหาศาลกว่าที่หินชนวนได้รับ แต่ไม่รุนแรงเท่าที่เกิดกับหินชีสต์
หินไนส์ เป็นหินลายเม็ดหยาบที่เกิดจากแปรสภาพอย่างมาก มีลักษณะแร่สีอ่อน เช่น ควอตซ์ เฟลด์สปาร์ เรียงตัวเป็นแถบเป็นลายสลับกับแถบของแร่สีเข้ม เช่น แร่ไบโอไทต์ ฮอร์นเบลนด์ แถบมีการโค้งงอและบิดเบี้ยว เรียกว่า สภาพเรียงตัวแบบหินไนส์ (gneissosity)
ชนิดของหินแปร > หินไม่เป็นริ้วขนาน

หมายถึงหินแปรที่แสดงลักษณะของเนื้อหินที่มีเม็ดแร่ขนาดเท่ากันทุกอนู ไม่มีการจัดเรียงตัว ทำให้เป็นเนื้อหินลักษณะสมานแน่น มักจะพบในหินที่ประกอบด้วยแร่ชนิดเดียวกัน เช่น
หินควอร์ตไซต์		เป็นหินมีความคงทนมากที่สุดชนิดหนึ่ง ประกอบด้วยมวลเนื้อผลึกของเม็ดทรายที่ขนาดไล่เลี่ยกัน ประสานติดกันแนบแน่น เรียกว่า เนื้อเม็ดแปร (granoblastic) หากเกิดจากทรายแก้วบริสุทธิ์จะได้หินควอร์ตไซต์สีขาว แต่มักมีสิ่งเจือปนอาจย้อมให้หินมีสีแดง เหลืองหรือน้ำตาล
หินอ่อน เป็นหินเนื้อผลึก ค่อนข้างเม็ดหยาบ แปรสภาพมาจากหินปูนและหินโดโลไมต์ เกิดจากซากดึกดำบรรพ์โดยหินอ่อนบริสุทธิ์มีสีขาว หากมีสิ่งเจือปนจะทำให้หินอ่อนมีได้หลายสี นำมาทำหินประดับและหินก่อสร้าง ตลอดจนงานแกะสลัก
หินฮอร์เฟลส์	คือหินที่มีลักษณะของเนื้อหินที่เม็ดแร่ละเอียดมาก มีขนาดเท่ากัน เรียกว่า เนื้อละเอียดเดียวกัน(hornfelsic) ไม่มีการเรียงตัวของเนื้อหินและไม่สามารถมองเห็นผลึกด้วยตาเปล่าของมนุษย์
บริเวณที่พบหินแปรในประเทศไทย

พื้นที่ที่พบชนิดของหินแปรต่างๆ โดยมีการจัดแบ่งบริเวณตามลักษณะของชุดลักษณ์ของการแปรสภาพ และอายุการเกิดของหินบริเวณนั้น ๆ
แบ่งออกเป็น 3 บริเวณ ได้แก่
บริเวณที่พบหินแปรในประเทศไทย > บริเวณ A

หินแปรอายุมากสุดช่วง Precambian-Ordovician พบอยู่ทางซีกด้านตะวันตกของประเทศไทย และบางส่วนของพื้นที่ชายฝั่งทะเลตะวันออก หินเดิมเป็นหินชั้นที่มีการตกตะกอนต่อเนื่องกัน และถูกแปรสภาพเพียงครั้งเดียวแบบ Abukuma facies series (HT/LP) ส่วนใหญ่พบทั้ง พวก Amphibolite และ Greenschist facies มีการลำดับชันหินต่อเนื่องขึ้นไปชั้นหินแปร Amphibolite facies สิ้นสุดที่ตอนบนสุดของอายุ Precambian และเปลี่ยนเป็น greenschist facies พอดี
เมื่ออายุหินอยู่ในช่วงของ Paleozoic ตอนล่าง ชั้นหินประกอบด้วยชั้นหินหลัก 3-4 ประเภท ตอนล่างสุดของลำดับชั้นหิน คือ หินพาราไนส์ ซึ่งมีส่วนประกอบใกล้เคียงกับ granite และ granorhyolite มักมี granite เรียงตัว pegmatite aplite และ migmatite สลับอยู่บ้างเล็กน้อย ตอนกลางของลำดับชั้นจะประกอบด้วย micaschist เป็นส่วนใหญ่ บางแห่งเป็น micaschist ทั้งหมด บางแห่งมี calc-silicate quartzite และquartzschist เข้ามาสลับปะปน ช่วงบนสุดจะเป็นลำดับชั้นของ calc-silicate และหินอ่อน บางช่วงอาจมี quartzite และquartzschistสลับอยู่บ้าง มีหิน granite แสดงการเรียงตัวของแร่เข้ามาแทรกปนอยู่หลายประเภท ซึ่งมีขนาดเม็ดแร่และส่วนประกอบต่างกัน
พอเปลี่ยนอายุของชั้นหินเป็น Lower Paleozoic เกรดของการแปรสภาพก็ลดระดับลงจาก Amphibolite facies เป็น Greenschist facies ชนิดของชั้นหินเปลี่ยนเป็น quartzite และmetalimestone สลับกันเป็นส่วนใหญ่ ต่อจากนั้นเกรดของการแปรสภาพค่อยๆลดลงจนเปลี่ยนเป็นหินชั้นธรรมดาในช่วงอายุ Sylirian-Devonian
บริเวณที่พบหินแปรในประเทศไทย > บริเวณ B

Suture zone ระหว่าง Shan-Thai และ Indochina หินแปรในโซนนี้พบอยู่ตอนกลางของประเทศ ทั้งภาคตะวันออกและภาคใต้ ประกอบด้วยหินแปรสภาพอย่างไพศาลหลายประเภท หลายอายุ ที่มีต้นกำเนิดจากหินภูเขาไฟอยู่มาก พบตั้งแต่หินแปร greenschist อายุ Sylurian-Devonian-Carboniferous หินแปร Blueschist ถูกแปรสภาพซ้อนทับเปลี่ยนเป็นหินแปรแบบ greenschist ของ Barrovian อายุCarboniferous-Devonian และหินแปร Dinamic อายุ Sylurian-Devonian นอกจากหินแปร Dinamicซึ่งมีการเกิดมาจากกระบวนการบดและเสียดสีกันระหว่างชั้นหิน หินแปรอื่นๆใน zone นี้ก็มักแสดงลักษณะเฉพาะ คือ การถูกบดให้เห็นอย่างแพร่หลาย และหินแปรที่พบในส่วนตะวันตกสุดของอนุทวีปอินโดไชน่า แสดงลักษณะของหินชิ้นภูเขาไฟประเภทMafic-Intermediate หินแปรในโซนนี้มีอายุอ่อนสุดอยู่ในช่วงไทรแอสสิค (Salyapongseand Fontaine, 2000) พบที่จังหวัดอุทัยธานี
บริเวณที่พบหินแปรในประเทศไทย > บริเวณ C

พบหินแปรสภาพอย่างไพศาลประเภท Unclassified Greenschist และมีอายุไม่อ่อนกว่ายุคไซลูเรียน ซึ่งพบในเขตจังหวัดเลย
หินชนวน เนื้อละเอียด
ภาพแสดงบริเวณที่พบหินแปรในประเทศไทย